cyanic-selkie/wikianc huggingface dataset:
Ισορροπία ατμόσφαιρας
Η έννοια ισορροπία ατμοσφαίρας περιλαμβάνει το σύνολο των συνθηκών εκείνων που συμβαίνουν μόνο και μόνο για τη διατήρησή της επί της αρχής δράση – αντίδραση. Έτσι οι συνθήκες που συμβαίνουν στην ατμόσφαιρα και ιδιαίτερα στη τροπόσφαιρα διακρίνονται σε συνθήκες ευστάθειας ατμοσφαίρας και σε συνθήκες αστάθειας ατμοσφαίρας που αμφοτέρων βάση είναι η διατήρηση ή διαφοροποίηση των τιμών της ατμοσφαιρικής πιεσης, της θερμοκρασίας και της υγρασίας της ατμοσφαίρας.
Δείτε επίσης
Κατηγορία:Μετεωρολογία
Δενδρολίβανο
Το δενδρολίβανο (αρχ. ελλ. ἀπόσπληνος), γνωστό και ως αρισμαρί, στην Κύπρο είναι γνωστό με το όνομα λασμαρί, είναι αρωματικός, αειθαλής θάμνος ο οποίος ανήκει στο γένος Ροσμαρίνος και στην οικογένεια των Χειλανθών. Το γένος Rosmarinus περιλαμβάνει, εκτός του γνωστού (R. officinalis) που αναφέρεται και ως λιβανωτίς (Διοσκ.) και ως δενδρολίβανον το φαρμακευτικόν, και μερικά άλλα είδη, μεταξύ των οποίων και τα ακόλουθα:  Ροσμαρίνος ο εριοκάλυξ  (R. eriocalyx) και  Ροσμαρίνος ο γναφαλώδης (R. tomentosus). Η λατινική ονομασία του φυτού Rosmarinus σημαίνει δροσιά της θάλασσας και είναι σύνθετη από τις λέξεις ros (δροσιά) και marinus (θαλάσσιος), γιατί πιστευόταν ότι το φυτό μπορεί να αναπτυχθεί χωρίς πότισμα, αρκούμενο μόνο στην υγρασία που έρχεται από τη θάλασσα.
Γνωστό φυτό στην αρχαιότητα όταν οι αρχαίοι Έλληνες το χρησιμοποιούσαν σε διάφορες θρησκευτικές τελετές και γιορτές, σε στολισμούς κτηρίων, ναών και ως καύσιμο για θυμίαμα. Η καταγωγή του είναι από τις περιοχές της Μεσογείου αλλά σήμερα εκτός από τις περιοχές αυτές καλλιεργείται ως καλλωπιστικό για τα ωραία κυανά άνθη του σε όλη σχεδόν την Ευρώπη και τις εύκρατες περιοχές της Αμερικής. Περιέχει τανίνη και αιθέριο έλαιο, το οποίο εξάγεται με απόσταξη κυρίως από τις κορυφές των ανθοφόρων βλαστών. Τα άνθη του προτιμώνται από τις μέλισσες και γίνονται πηγή για την παραγωγή μελιού.
Μορφολογία
Είναι πυκνόφυλλος και πολύκλαδος θάμνος με ύψος που δε ξεπερνά τα 2 μέτρα. Τα φύλλα του είναι δερματώδη, μικρά, γραμμοειδή και μοιάζουν με πευκοβελόνες. Η πάνω επιφάνεια των φύλλων έχει χρώμα σκούρο πράσινο και η κάτω επιφάνεια είναι ελαφρώς χνουδωτή με χρώμα λευκό ή αχνά γκριζωπό. Τα άνθη βρίσκονται κατά ομάδες και βγαίνουν στις μασχάλες των φύλλων. Το χρώμα τους είναι μοβ, κυανόλευκο ή και λευκό. Δεν έχει ιδιαίτερη ανάγκη από πότισμα και μπορεί να φυτρώσει και σε βραχώδεις ορεινές περιοχές. Οι βλαστοί έχουν ένα ευχάριστο άρωμα που μοιάζει με αυτό του τσαγιού και η γεύση τους είναι ελαφρώς πικρή και λίγο καυτερή.
Μαγειρική
Οι τρυφεροί βλαστοί και τα φύλλα του δενδρολίβανου χρησιμοποιούνται ως αρωματικό σε πολλά φαγητά. Στα ψητά δίνει μία ιδιαίτερη γεύση. Στη ζαχαροπλαστική το χρησιμοποιούν κυρίως στα γλυκά του κουταλιού.
Άλλες χρήσεις
Από τα φύλλα του δενδρολίβανου εξάγεται ένα υγρό που χρησιμοποιείται στην παρασκευή φαρμάκου για τους ρευματισμούς, για τους διάφορους ερεθισμούς του στόματος καθώς και για τον βήχα. Από τους βλαστούς εξάγεται αιθέριο έλαιο που χρησιμοποιείται στην αρωματοποιία, στη σαπωνοποιία, καθώς και με κατάλληλη επεξεργασία στην παρασκευή εντομοκτόνων.
Παραδοσιακή λαϊκή ιατρική
Στην παραδοσιακή λαϊκή ιατρική σύμφωνα με τον Αγάπιο στον Γεωπονικό (παρ.148) χρησιμοποιείται:
Άλλοι αναφέρουν ότι θεραπεύει την "ατονία της καρδιάς", τα τραύματα, τη δυσεντερία και τους ρευματισμούς. Στην Κρήτη συνιστάται για τον "τριχοφά" ή "τριχοφάγο" (αλωπεκία).
Έρευνες έχουν δείξει ότι αυξάνει την παραγωγή της πρωτεΐνης νευρικός αυξητικός παράγοντας (NGF).
Εξωτερικοί σύνδεσμοι
Κατηγορία:Βότανα Κατηγορία:Χειλανθή Κατηγορία:Φαρμακευτικά φυτά Κατηγορία:Μελιτοφόρα φυτά Κατηγορία:Καλλωπιστικά φυτά Κατηγορία:Αρωματικά φυτά Κατηγορία:Μεσογειακή χλωρίδα Κατηγορία:Θάμνοι
Open TV
Το Open TV ή Open Beyond είναι ένας από τους μεγαλύτερους ελληνικούς ιδιωτικούς τηλεοπτικούς σταθμούς πανελλαδικής εμβέλειας. Ανήκει στον επιχειρηματία Ιβάν Σαββίδη και εδρεύει στον Καρελλά, στη βιομηχανική ζώνη της Παιανίας.
Το κανάλι μεταδίδει και διαθέτει πολυποίκιλο πρόγραμμα για όλες τις ηλικίες, όπως ψυχαγωγικές και ενημερωτικές εκπομπές, δελτία ειδήσεων, ξένες ταινίες, ελληνικές δικής του παραγωγής και ξένες σειρές και εκπομπές ριάλιτι, ενώ έχει εξασφαλίσει δικαιώματα για προβολή ποδοσφαιρικών αγώνων του ελληνικού πρωταθλήματος, αλλά και του Κόπα Αμέρικα. Παράλληλα είναι το πρώτο εθνικό τηλεοπτικό κανάλι, που εκπέμπει, από την πρώτη ημέρα της λειτουργίας του, όλες του τις παραγωγές, αποκλειστικά σε υψηλή ευκρίνεια (HD). Ο σταθμός επίσης πουλάει κάποιες από τις παραγωγές του, στον κυπριακό σταθμό OMEGA, με τον οποίο και συνεργάζεται στα δελτία ειδήσεων τους, ειδικότερα σε θέματα μεταξύ Ελλάδας και Κύπρου.
Κριτική
Αρκετά παλαιότερα, το 2012, όταν το κανάλι ονομαζόταν ακόμη 902 TV, και ήταν υπό την ιδιοκτησία του ΚΚΕ, υπήρχαν φήμες ότι διάφορα ονόματα επιχειρηματιών θα το αναλάμβαναν όπως του Ομίλου Real αλλά και των απλήρωτων εργαζομένων του Alter Channel (το οποίο είχε ήδη κλείσει), ενώ τελικά ο σταθμός μεταβιβάστηκε στο Φίλιππο Βρυώνη (ιδιοκτήτη των Αθηναϊκών σταθμών Extra Channel και α.Epsilon - τότε Zoom και μετέπειτα το 2014 ΑΒ Channel), ενώ ακόμη τώρα ως Open, υπό την ιδιοκτησία Σαββίδη, είχαν ακουστεί ακόμη για την εξαγορά του, και τα ονόματα του Νίκου Κοκλώνη, αλλά και της Ολλανδικής United Group (μητρική της NOVA), που τελικά δεν έγινε ποτέ.
Το κανάλι κατηγορήθηκε πολλές φορές και ειδικότερα ως Epsilon TV υπό την ιδιοκτησία του Φίλιππου Βρυώνη. Συγκεκριμένα, στις 9 Νοεμβρίου 2013, κατηγορήθηκε για την παράνομη τοποθέτηση διαφημιστικών πινακίδων σε διάφορες υπαίθριες περιοχές της Αθήνας, της Θεσσαλονίκης και άλλων μεγαλουπόλεων. Επίσης, το κανάλι, κατηγορήθηκε στο παρελθόν, από τον ιδιοκτήτη της ιταλικής εταιρίας μόδας Versace, καθώς ο προηγούμενος ιδιοκτήτης του, χρησιμοποιούσε την επωνυμία του, για την προώθηση και πώληση προϊόντων στην Ελλάδα και την Κύπρο, χωρίς την άδεια και συγκατάθεση του, προσελκύοντας διάφορα πρόσωπα της εγχώριας showbiz για να τα διαφημίσουν, προκειμένου να προσελκύσουν το καταναλωτικό κοινό, παραπλανώντας το να τα αγοράσει, σε αστείες τιμές. Παρόμοια κίνηση, έκαναν και οι υπεύθυνοι της Τουρκικής εταιρίας Kumtel, η οποία πουλάει στη χώρα τις γνωστές σόμπες και τα ηλεκτρικά καλοριφέρ.
Έντονη επίσης κριτική ασκήθηκε κατά του Open, το 2018 κατά τη διάρκεια της πρώτης ημέρας της λειτουργίας του, επειδή πρόβαλλε πρώτο θέμα στο δελτίο του, την Υπόθεση Κατσίφα, ο οποίος Κωνσταντίνος Κατσίφας, ήταν Έλληνας βορειοηπειρώτικης καταγωγής, από το μειονοτικό χωριό Βουλιαράτι στη νότια Αλβανία. Σκοτώθηκε κατόπιν ανταλλαγής πυροβολισμών με Αλβανούς αστυνομικούς, ανήμερα της επετείου της 28ης Οκτωβρίου, γεγονός που προκάλεσε αναταραχή στην κοινή γνώμη τόσο της Ελλάδας, όσο και της Αλβανίας.
Ιδιοκτησία
Το κανάλι έχει αλλάξει αρκετές φορές ιδιοκτησία στην ιστορία του. Ωστόσο, ο φορέας που το διαχειρίζεται μέχρι και σήμερα, είναι η Ραδιοτηλεοπτική Α.Ε. η οποία συστάθηκε τη Δευτέρα 20 Μαρτίου 1989 με τον διακριτικό τίτλο 902 Αριστερά στα FM και αποτελεί μετατροπή της ''Ν. Σταφυλίδης - Α. Καρτερός Ο.Ε.'' Στο πρώτο διοικητικό συμβούλιο της εταιρείας, συμμετείχε ο δημοσιογράφος Παύλος Τσίμας ως μέλος. Το 1993 χορηγείται άδεια ίδρυσης και λειτουργίας τοπικού σταθμού στην περιοχή της Αττικής και παροχή ειδικής αδείας τεχνικής δικτύωσης για να μεταδοθεί πανελλαδικά, και έχει αριθμό πρωτοκόλλου 22414/E3/2992. Κατά το 2001 και το 2007, τροποποιήθηκε το καταστατικό του φορέα, ενώ από τον Απρίλιο του 2008 το σύνολο των μετοχών κατέχει το ΚΚΕ. Λίγους μήνες μετά, τροποποιήθηκε ξανά το καταστατικό του φορέα με επέκταση των δραστηριοτήτων. Για 23 χρόνια, ο ραδιοτηλεοπτικός 902 στεγαζόταν στις εγκαταστάσεις του κόμματος στη Νέα Ιωνία, στην περιοχή του Περισσού.
Εξαγορές
Στις 31 Ιουλίου 2013, ο ραδιοτηλεοπτικός 902 πουλήθηκε με συμβολαιογραφική πράξη στην κυπριακή A-Orizon Media Ltd. με έδρα τη Λεμεσό, υπό τον όρο ότι ο αγοραστής δεν θα μεταβίβαζε με κανέναν τρόπο την εταιρεία σε οποιοδήποτε άλλο πολιτικό κόμμα,  και με τους σταθμούς να μετονομάζονται αντίστοιχα στο Epsilon TV και στο E-Radio. Τον Σεπτέμβριο του 2013, μεταβλήθηκε ο διακριτικός τίτλος του φορέα στο E-Radio TV με το ραδιοτηλεοπτικό Έψιλον να μεταφέρεται στο Μαρούσι και συγκεκριμένα στις εγκαταστάσεις των πάλαι ποτέ Studio Alfa-Arcadia και Studio ATA.
Ωστόσο, το E-Radio πουλήθηκε τρεις μήνες αργότερα στην Παρά Ένα Εκδόσεις-Υπηρεσίες Διαδικτύου Μονοπρόσωπη Ε.Π.Ε. του Γιάννη Κουρτάκη για το στήσιμο του Παραπολιτικά 90.1 FM, ενώ το κανάλι πωλήθηκε στις 11 Αυγούστου 2017 επίσης με συμβολαιογραφική πράξη, στην Dimera Media Investments Limited συμφερόντων του επιχειρηματία Ιβάν Σαββίδη με έδρα την Έγκωμη Λευκωσίας και τον Σεπτέμβριο της επόμενης χρονιάς μετακόμισε στις εγκαταστάσεις της πτωχευμένης από το καλοκαίρι του 2016 TVE-Studio Παιανίας στον Καρελλά. Το Νοέμβριο του 2020 μετεβλήθη ο διακριτικός τίτλος του φορέα που λειτουργεί το κανάλι από το E-Radio TV στο Open Beyond.
Τηλεοπτικές άδειες
Στις 29 Αυγούστου 2016, τότε που το κανάλι λειτουργούσε ως Ε, ανακοινώθηκε πως δεν θα συμμετέχει στη δημοπρασία για τις τηλεοπτικές άδειες, εξαιτίας της απόρριψης της εγγυητικής επιστολής που κατέθεσε ο Φίλιππος Βρυώνης. Από τις 26 Οκτωβρίου, ωστόσο, συνέχισε να εκπέμπει, αφού ο διαγωνισμός κρίθηκε αντισυνταγματικός από το ΣτΕ. Ύστερα, ο Βρυώνης, υποχρεώθηκε να πουλήσει τον τηλεοπτικό σταθμό, κάτι που έπραξε τελικά, με την εταιρεία να συμμετέχει στο νέο τηλεοπτικό διαγωνισμό του 2017-2018, όπου και διεκδίκησε μια τηλεοπτική άδεια γενικού περιεχομένου.
Εξωτερικοί σύνδεσμοι
Κατηγορία:Ιδιωτικοί τηλεοπτικοί σταθμοί πανελλαδικής εμβέλειας Κατηγορία:Open Digital Group Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2018 Κατηγορία:Ελληνικά εμπορικά σήματα
Σαμπέτα
μικρογραφία|Ρωσικό παγοθραυστικό στο λιμάνι της Σαμπέτα
Η Σαμπέτα (Сабетта) είναι λιμάνι και περιοχή ενός εργοστασίου υγροποιημένου φυσικού αερίου, του ΥΦΑ Γιαμάλ, στην χερσόνησο Γιαμάλ στο βόρειο τμήμα της Ρωσίας.
Ανήκει στον αυτόνομο θύλακα των Γιαμάλων Νένετς.
Τοποθεσία
Η τοποθεσία του λιμανιού βρίσκεται στη δυτική ακτή των εκβολών του ποταμού Ομπ στη χερσόνησο Γιαμάλ.
Το εγχείρημα
Το λιμάνι είναι κοινή επιχείρηση μεταξύ της Novatek, ενός μεγάλου παραγωγού φυσικού αερίου, και της ρωσικής κυβέρνησης. Τα εγκαίνια πραγματοποιήθηκαν τον Ιούλιο του 2012, αλλά η κατασκευή του ίδιου του λιμένα είχε προγραμματιστεί να ξεκινήσει το καλοκαίρι του 2013.
Το έργο περιλαμβάνει ένα μεγάλο εργοστάσιο ΥΦΑ, ικανό να παράγει 16,5 εκατομμύρια τόνους ΥΦΑ ετησίως. Το λιμάνι επιτρέπει την εξαγωγή ΥΦΑ δια θαλάσσης, όλο το χρόνο, από πεδία πετρελαίου και φυσικού αερίου της Σιβηρίας.
Κατασκευάζεται επίσης μια σιδηροδρομική γραμμή 180 χιλιομέτρων, που συνδέει το Μποβανένκοβο με τη Σαμπέτα.
Τον Δεκέμβριο του 2014, εν μέσω της ρωσικής οικονομικής κρίσης του 2014–15, η ρωσική κυβέρνηση έδωσε επιδότηση 150 δισεκατομμυρίων ρουβλιών στο πρόγραμμα.
Το λιμάνι και η πρώτη φάση του εργοστασίου άνοιξαν από τον Πρόεδρο Πούτιν στις 8 Δεκεμβρίου 2017.
Μεταφορές
Το Διεθνές Αεροδρόμιο Σαμπέτα εξυπηρετεί την πόλη. Έχει εγκριθεί μια πρόταση 3,22 δις δολαρίων για ένα σιδηροδρομικό έργο, που θα συνδέει την Σαμπέτα με το ευρύτερο ευρασιατικό σιδηροδρομικό δίκτυο.
Ναυτιλία
Το λιμάνι απαιτεί εκτεταμένη εκβάθυνση καναλιών. Ο πάγος δημιουργεί επίσης σοβαρές προκλήσεις στη ναυτιλία.
Η DSME κατασκευάζει δεκαπέντε υγραεριοφόρα πλοία για το εγχείρημα αυτό.
Εκτός από τις εξαγωγές ΥΦΑ, αναμένονται και ορισμένες εισαγωγές αγαθών. Το σχέδιο του λιμανιού περιλαμβάνει τουλάχιστον μια προβλήτα για τελωνειακούς ελέγχους ξένων πλοίων.
Το 2016, χημικοί αντιδραστήρες στάλθηκαν από τη Νότια Κορέα μέσω της Σαμπέτα προς το διυλιστήριο πετρελαίου Pavlodar.
Φορτηγίδες σιταριού θα ταξιδέψουν 2.000 χιλιόμετρα παράλληλα με τον ποταμό Ιρτίς για να μεταφερθούν στα φορτηγά πλοία με προορισμό την Ιαπωνία.
Εξωτερικοί σύνδεσμοι
Κατηγορία:Πόλεις-λιμένες Κατηγορία:Πόλεις της Ρωσίας Κατηγορία:Αυτόνομος θύλακας των Γιαμάλων Νένετς
Μπατού Χαν
Ο Μπατού Χαν (Бат хан, 1208 – 1255) ήταν ο Μογγόλος χάνος της Χρυσής Ορδής, ενός εκ των υποτελών χανάτων (αργότερα κατέστη ανεξάρτητο) της Μογγολικής Αυτοκρατορίας, και ο ιδρυτής της "Μπλε Ορδής". Ο Μπατού ήταν γιος του Ζούτσι και εγγονός του Τζένγκις Χαν. Η "Μπλε Ορδή" του ήταν το κύριο κράτος της Χρυσής Ορδής (ή του Χανάτου του Κιπτσάκ), που εξουσίαζε το Κράτος των Ρως και τον Καύκασο για περίπου 250 χρόνια, μετά την καταστροφή επίσης των στρατών της Πολωνίας και της Ουγγαρίας. "Μπατού" ή "Μπατ" κυριολεκτικά σημαίνει "σταθερός" στα μογγολικά.
Πηγές
Κατηγορία:Μογγόλοι Κατηγορία:Μογγολική Αυτοκρατορία
Μίλος Μάριτς
Ο Μίλος Μάριτς (Милош Марић, 5 Μαρτίου 1982) είναι Σέρβος ποδοσφαιριστής. Αγωνίζεται στο χώρο του κέντρου και ανήκε στην ομάδα του Ολυμπιακού από το 2004 ως το 2007.
Σταδιοδρομία
Γεννήθηκε στο Ούζιτσε της Σερβίας. Ξεκίνησε την καριέρα του στις ακαδημίες της Σλόμποντα Ούζιτσε, ενώ έκανε το ντεμπούτο του στην μεγάλη ομάδα το 1998. Συνολικά στη Σλόμποντα Ούζιτσε αγωνίστηκε 8 φορές. Το 2000 και για δυο χρονιές αγωνίστηκε στη Ρέμοντ Κάκακ και από εκεί πήρε μεταγραφή στη Ζέτα. Το 2004 αλλάζει πρωτάθλημα και έρχεται στην Ελλάδα για τον Ολυμπιακό με τον οποίο αγωνίζεται μέχρι το 2007.Τον πρώτο χρόνο επί Ντούσαν Μπάγεβιτς είχε ικανοποιητικό χρόνο συμμετοχής αλλά τις επόμενες δυο σεζόν αγωνιζόταν κυρίως ως αλλαγή.Μετά την αποχώρησή του από τον Ολυμπιακό βρήκε ποδοσφαιρική στέγη στην βελγική Γάνδη ενώ τον Ιανουάριο του 2010 αγωνίστηκε στην Μπόχουμ προτού μετακομίσει στο Βέλγιο όπου τα επόμενα πέντα χρόνια θα αγωνιστεί στις Λιρς, Λόκερεν και Μπέβερεν.
Τίτλοι
Κατηγορία:Σέρβοι ποδοσφαιριστές Κατηγορία:Ποδοσφαιριστές Ολυμπιακού Πειραιώς Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές ΦΚ Ζέτα Κατηγορία:Ποδοσφαιριστές ΚΑΑ Γάνδη Κατηγορία:Ποδοσφαιριστές ΚΣΚ Λόκερεν Κατηγορία:Ποδοσφαιριστές Λιρς ΣΚ Κατηγορία:Ποδοσφαιριστές Εθνικής Σερβίας και Μαυροβουνίου Κατηγορία:Ποδοσφαιριστές ΦΚ Σλομπόντα Ούζιτσε Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές ΣΚ Μπέβερεν
Γενική Γραμματεία Απόδημου Ελληνισμού
Η Γενική Γραμματεία Απόδημου Ελληνισμού (ΓΓΑΕ) είναι μια δημόσια ανεξάρτητη διοικητική υπηρεσία που υπάγεται απ΄ ευθείας στο ελληνικό Υπουργείο Εξωτερικών. Ιδρύθηκε επί κυβερνήσεως Α. Παπανδρέου το 1983 με έδρα την Αθήνα.
Της υπηρεσίας αυτής προΐσταται ο εκάστοτε για θέματα Απόδημου Ελληνισμού Υφυπουργός Εξωτερικών.
Διατηρεί ιδιαίτερο προϋπολογισμό από κονδύλια του Ελληνικού Δημοσίου η δε οργανωτική της δομή καθορίζεται σήμερα, κατ΄ επιταγή του το Π.Δ. 122/2003, από τον Ν. 3259 του 2004 (Άρθρο 31). Κύριοι σκοποί της ΓΓΑΕ είναι: η ανάπτυξη των δεσμών των αποδήμων Ελλήνων με την πατρίδα και μεταξύ τους, η διατήρηση της πολιτιστικής τους ταυτότητας στη διασπορά και βεβαίως η μελέτη και κάθε δυνατή βοήθεια σε προβλήματα επιβίωσης στις χώρες που βρίσκονται εγκατεστημένοι.
Για την πραγμάτωση των παραπάνω σκοπών η ΓΓΑΕ διατηρεί επαφές με οργανώσεις και φορείς που έχουν δημιουργήσει οι απόδημοι Έλληνες στις Χώρες εγκατάστασής τους ενώ παράλληλα από το 1985 διοργανώνει συνέδρια, διάφορες συναντήσεις και πολιτιστικές εκδηλώσεις στο εσωτερικό και εξωτερικό. Στα πλαίσια αυτά σε συνεργασία με άλλα υπουργεία (π.χ. Παιδείας, Πολιτισμού κ.λπ.). Προωθεί αντίστοιχα προγράμματα (ελληνόγλωσσης εκπαίδευσης και ενημέρωσης) επιμορφωτικά και πολιτιστικά με ιδιαίτερη βαρύτητα για τα παιδιά των μεταναστών, 1ης, 2ης και 3ης γενιάς. Τέλος, μελετά και προωθεί με συναρμόδιο υπουργείο διάφορες ευνοϊκές οικονομικές ρυθμίσεις και μέτρα για τους παλιννοστούντες Έλληνες.
Αποστολή
Αποστολή της Γενικής Γραμματείας Απόδημου Ελληνισμού και Δημόσιας Διπλωματίας είναι ιδίως η διαμόρφωση της κυβερνητικής πολιτικής για την απο- δημία και την παλιννόστηση, η σύσφιξη των δεσμών των απόδημων Ελλήνων με την Ελλάδα και η διαφύλαξη και διατήρηση της εθνικής, γλωσσικής και πολιτιστικής ταυτότητας της Χώρας, η επικοινωνιακή διαχείριση της εθνικής εικόνας της Χώρας, μέσω του σχεδιασμού και της υλοποίησης προγραμμάτων και δράσεων δημόσιας διπλωματίας και της ανάπτυξης και λειτουργίας ενιαίας διαδικτυακής πύλης για τη διαχείριση της εθνικής εικόνας στο εξωτερικό, δράσεις στους τομείς του πολιτισμού και των μορφωτικών ανταλλαγών, ο συντονισμός των υπηρεσιών των υπουργείων σε θέματα σχεδιασμού, προγραμματισμού και εφαρμογής δράσεων διεθνούς επικοινωνίας, η εισήγηση για την επίλυση θεμάτων που αναφέρεται στις εκτός της Χώρας Ορθόδοξες και άλλες Χριστιανικές και μη Εκκλησίες, καθώς και τα ξένα Δόγματα στην Ελλάδα, η γενική πολιτιστική προβολή της Ελλάδας στο εξωτερικό και η προβολή του ελληνικού πνεύματος και πολιτισμού σε διεθνές επίπεδο, καθώς και η παρακολούθηση και ρύθμιση θεμάτων που άπτονται της αρμοδιότητας των προξενικών Αρχών της Ελλάδας στο εξωτερικό.
Εξωτερικοί σύνδεσμοι
Κατηγορία:Ελληνική διασπορά Κατηγορία:Δημόσιες υπηρεσίες της Ελλάδας Κατηγορία:Υπουργείο Εξωτερικών (Ελλάδα)
Αλέξιος Κομνηνός
Με το όνομα Αλέξιος Κομνηνός μπορεί να αναφέρονται οι εξής:
Σπύρος Παρασκευαΐδης
Ο Σπυρίδων (Σπύρος) Παρασκευαΐδης (θάν. 1903) ήταν σπουδαίος οπλαρχηγός Μακεδονομάχος από τη Ράμπη (Λαιμός) Πρεσπών του νομού Φλώρινας.
Ζηλανδία
To όνομα Ζηλανδία (ολλ. Zeeland, προφέρεται Ζέιλαντ) μπορεί να αναφέρεται:
Σπύρος Παρασκευαΐδης
Βιογραφικά στοιχεία
Ο Σπύρος Παρασκευαΐδης γεννήθηκε στα μέσα του 19ου αίωνα στη Ράμπη (Λαιμός) Πρεσπών του νομού Φλώρινας. Υπήρξε ένας από τους σημαντικότερους Έλληνες οπλαρχηγούς της ταραγμένης περιόδου πριν από την τελική φάση του Μακεδονικού Αγώνα.
Πρώτη Ένοπλη Δράση
Το 1897 με την αφορμή του Ελληνoτουρκικού Πολέμου, ο καπετάν Κώτας συγκρότησε ένοπλη ομάδα στην περιοχή της Φλώρινας, προκειμένου να αντιμετωπίσει την Οθωμανική αυθαιρεσία σε βάρος των Ελληνικών πληθυσμών. Ο Σπύρος Παρασκευαΐδης ήταν ο υπαρχηγός του σώματος, στο οποίο συμμετείχαν οι Λάζαρος Τσολάκης και Αθανάσιος Γιόρλης από τον Απόσκεπο Καστοριάς, ο Νάκος από το Σίστεβο (Σιδηροχώρι) Καστοριάς, ο Αλέξανδρος Νάστος από το Τσέροβο (Κλειδί) Φλώρινας και ο Βασίλειος Μπεκιάρης από το Ζέλοβο (Αντάρτικο) Φλώρινας. Ο ένοπλος αυτός πυρήνας ήταν εντελώς ανεξάρτητος χωρίς κάποια προσυνεννόηση με τις επίσημες αρχές και στρέφονταν κατά του Τούρκου δυνάστη. Ο ενθουσιασμός του Ελληνισμού ήταν τέτοιος που η φήμη του σώματος έφτασε μέχρι το Μοναστήρι. Εκεί 28 νέοι των καλύτερων Ελληνικών οικογενειών είχαν εξοπλιστεί κατάλληλα για να ενταχθούν υπό τις οδηγίες του Κώτα. Τελικά το σχέδιο αυτό ματαιώθηκε λόγω της ατυχούς για την Ελλάδα, έκβασης του πολέμου. Σύντομα το Βουλγαρικό κομιτάτο πλησίασε τους Έλληνες μαχητές και τους ενέταξε στα σχέδια της κοινής δράσης. Ο Σπύρος Παρασκευαΐδης συμμετείχε στην εξόντωση του Τούρκου εισπράκτορα Ταχήρ, του Τουρκαλβανού μπέη Νουρή κοντά στην Τύρσια (Τρίβουνο) το 1898, των μπέηδων Τζέλιο και Σιαμπάν Τσαούς έξω από το Μπούφι (Ακρίτας), το 1899 και του Κασήμ αγά, το 1900. Ήδη, από το 1899, ο Κώτας είχε προσπαθήσει να έρθει σε επαφή με τον μητροπολίτη Καστοριάς, Φιλάρετο Βαφείδη, προκειμένου να συνεννοηθεί για ανάληψη συντονισμένης Ελληνικής δράσης, διαισθανόμενος τους εχθρικούς για τον Ελληνισμό της Μακεδονίας, σκοπούς του Βουλγαρικού κομιτάτου. Ο Φιλάρετος όμως αρνήθηκε κάθε ανάμιξη καθώς ο Κώτας και ο Σπύρος Παρασκευαΐδης ήταν ήδη επικηρυγμένοι από τις Οθωμανικές αρχές. .
Νέα συνεργασία με τον Κώτα
Οι φόβοι του Κώτα δεν άργησαν να επιβεβαιωθούν και μόλις τον Οκτώβριο του 1900, ο Βούλγαρος κομιτατζής Τάνε Κλιάντσεφ, προσπάθησε να δολοφονήσει τον Κώτα, ανάμεσα στη Μπάνιτσα (Βεύη) και το Γκορνίτσοβο (Κέλλα). Ο Σπύρος Παρασκευαΐδης τότε συμμετείχε στην αναδιοργάνωση του σώματος υπό τον Κώτα, στο οποίο στρατολογήθηκαν ο Σωτήριος Βέλλιος από την Κραπέστινα (Ατραπός), ο Ιβάντσος Κιτσεβίτης από την Μπελίτσα του Κιτσέβου και ο Γεώργιος Γκέκας από τη Μπελίτσα της Αχρίδας. Οι Έλληνες αγωνιστές μετά τη νέα απόπειρα εξόντωσής τους από τον Πάντο Κλιάσεφ, επιχείρησαν να συνεννοηθούν με το νέο μητροπολίτη Καστοριάς, Αθανάσιο Καπουράλη, ο οποίος υπό το βάρος των περιστάσεων φοβήθηκε να αναμιχθεί. Έτσι ο Κώτας και ο Παρασκευαΐδης συνέχισαν την ανεξάρτητη δράση. Ο Σπύρος Παρασκευαΐδης με τους άντρες του περιόδευε στα χωριά της Φλώρινας και της Καστοριάς, προκειμένου να προστατέψει και να τονώσει το ηθικό του Ελληνισμού, που τώρα δέχονταν την Βουλγαρική πίεση ολοένα και αυξανόμενη.
Η δολοφονία του γιου του Τζεμάλ μπέη
Στα μέσα Ιουλίου του 1901, ο Σπύρος Παρασκευαΐδης με το Γεώργιο Γκέκα δολοφόνησαν το γιο του Τζεμάλ μπέη της Κορυτσάς, κοντά στο Τίρνοβο (Πράσινο), χωρίς την έγκριση του Κώτα. Τότε ξέσπασαν φοβερά αντίποινα από Οθωμανικής πλευράς και συνελήφθησαν 16 κάτοικοι από τα χωριά Κονομπλάτη (Μακροχώρι), Μπρέσνιτσα (Βατοχώρι) και Μπεσφήνα (Σφήκα). Ο Κώτας τότε εξοργίστηκε και έδιωξε τους δύο άντρες από το σώμα του. Έδωσε δε, και εντολή στους κατοίκους των γύρω χωριών να μην τους παρέχουν τροφή και εξοπλισμό. Τότε ο Σπύρος Παρασκευαΐδης με το Γ. Γκέκα συνέλαβαν το γιο του Κώτα, Δημήτριο, προκειμένου να τον εκβιάσουν, ώστε να τους δεχτεί πίσω. Ο Κώτας έδειξε άκαμπτη στάση, γεγονός που αποθάρρυνε το Σπύρο Παρασκευαΐδη και δεν επέμειναν στον εκβιασμό. Προκειμένου να εκδικηθούν τον Κώτα, οι δύο άντρες εντάχθηκαν στο Βουλγαρικό σώμα του Αθανάς Πετρώφ. Ο Αθανάς Πετρώφ στρατολογούσε τότε πολλούς Έλληνες (Γραικομάνους όπως τους αποκαλούσαν οι Βούλγαροι) από τις περιοχές Φλώρινας και Καστοριάς, καθώς είχε διαπιστώσει ότι η Βουλγαρική κίνηση δεν είχε ιδιαίτερη απήχηση στους Ελληνικούς πληθυσμούς και δεν διέθετε τα απαιτούμενα λαϊκά ερείσματα. Το Βουλγαρικό κομιτάτο διά του Κλιάσεφ, έκανε όμως αλλεπάλληλες συστάσεις στον Πετρώφ (αργότερα ήρθε σε ρήξη μαζί του), ώστε να μη στρατολογεί Γραικομάνους γιατί θεωρούνταν ακατάλληλα άτομα και πολλές φορές δρούσαν κατασκοπευτικά, αναφέροντας τις κινήσεις στον Έλληνα πρόξενο Μοναστηρίου, Σταμάτιο Κιουζέ Πεζά. Στο μεταξύ, επέστρεψε από την Αθήνα, ο Βασίλ Τσακαλάρωφ, όπου είχε μεταβεί για να προμηθευτεί όπλα για το Βουλγαρικό κομιτάτο, και διέταξε αμέσως την εξόντωση των Σπύρου Παρασκευαΐδη και Γεώργιου Γκέκα. Τότε οι δύο άντρες επέστρεψαν στον Κώτα μετανοιωμένοι. Ο Κώτας τους συγχώρεσε και έτσι συνεχίστηκε η συνεργασία τους στην ένοπλη δράση.
Η απελευθέρωση της οικογένειας του Ευάγγελου (Γκέλε) Πλιάσκου
Στα τέλη Ιουλίου του 1902, οι Κλιάσεφ και Τσακαλάρωφ εισέβαλαν στην Κονομπλάτη (Μακροχώρι), όπου κρύβονταν ο Ευάγγελος Ανδρέου Πλιάσκος (γνωστός ως Βαγγέλης ή Γκέλες ή Γκέλης) με την οικογένειά του, πρόκριτος του Αγίου Γερμανού και μυστικός πληροφοριοδότης του Ελληνικού προξενείου Μοναστηρίου ήδη από τις αρχές του 1901. Ο Γκέλες Πλιάσκος ήταν παλιός συνεργάτης της ομάδας Κώτα - Παρασκευαΐδη. Έτσι οι Κλιάσεφ και Τσακαλάρωφ, τον συνέλαβαν και με απειλή θανάτου, του ιδίου και της οικογενείας του, του ανέθεσαν να εξοντώσει τον Κώτα. Ο Γκέλες Πλιάσκος συναντήθηκε με τον Κώτα και το Σπύρο Παρασκευαΐδη στη Στάτιστα (Μελάς) και τους εξιστόρισε τα γεγονότα. Έτσι στα μέσα Αυγούστου του 1902 οι Κώτας, Σπύρος Παρασκευαΐδης και Ευάγγελος (Γκέλες) Πλιάσκος, εισέβαλαν κρυφά στην Κονομπλάτη (Μακροχώρι) και απελευθέρωσαν την οικογένεια του Γκέλε Πλιάσκου. Όταν έγινε αντιληπτή η κίνησή τους, δραστηριοποιήθηκε ο μηχανισμός των σωμάτων Κλιάσεφ και Τσακαλάρωφ και σημειώθηκαν τετραήμερες (έως τις 19 Αυγούστου) συμπλοκές με τις ομάδες του Κώτα και του Σπύρου Παρασκευαΐδη σε διάφορες τοποθεσίες μεταξύ Ζελόβου (Ανταρτικού) και Κονομπλάτης (Μακροχωρίου). Ο Σπύρος Παρασκευαΐδης με το σώμα του και τον Γκέλε Πλιάσκο κατέφυγαν στην Όστιμα (Τρίγωνο). Εκεί έγινε συντονισμένη επίθεση στις 19 Αυγούστου, από τα ενωμένα σώματα των Τσακαλάρωφ, Κλιάσεφ, Ρίζωφ και Μήτρο Βλάχο. Ο Σπύρος Παρασκευαΐδης κατάφερε να αντισταθεί για αρκετή ώρα, ώσπου έφτασε ο Κώτας με ισχυρές ενισχύσεις από Έλληνες (ακόμα και γυναίκες) από το Ζέλοβο (Αντάρτικο) και έτρεψε τους Βούλγαρους σε φυγή, αφήνοντας πίσω τους πολλούς τραυματίες. Ο Σπύρος Παρασκευαϊδης που προστάτευε την οικογένεια του Γκέλε Πλιάσκου έδωσε όπλα στη γυναίκα και την κόρη του τελευταίου, οι οποίες διακρίθηκαν στη μάχη. Στη μάχη έσπευσαν επίσης άντρες και γυναίκες από το Πισοδέρι Φλώρινας υπό τον παπα-Σταύρο Τσάμη.
Η δράση του κατά την εξέγερση του Ίλιντεν και το τέλος του
thumb|right|240px|Σπυρίδων (Σπύρος) Παρασκευαΐδης (προτομή του στο [[Λαιμός Φλώρινας|Λαιμό)]] Κατά τη Βουλγαρική εξέγερση του προφήτη Ηλία (Ίλιντεν), το 1903 ο Κώτας και ο Σπύρος Παρασκευαΐδης, περιόδευσαν στα χωριά των Πρεσπών και των Κορεστίων προσπαθώντας να εξηγήσουν στους κατοίκους ότι δεν έπρεπε να συμμετάσχουν. Έτσι, τα χωριά που βρίσκονταν υπό την επιρροή του Κώτα δεν συμμετείχαν στο κίνημα που σχεδιάστηκε από τους Βουλγάρους. Όταν επιτροπή του Βουλγαρικού κομιτάτου ενημέρωσε τον Κώτα (στις αρχές Ιουλίου) για την έναρξη της εξέγερσης, ο Κώτας προσπαθησε να τους πείσει να την καθυστερήσουν για κάποιο διάστημα, πράγμα που τελικά κατέστη αδύνατο. Τότε, οι Κώτας και Σπύρος Παρασκευαΐδης ανέλαβαν να προστατέψουν τις περιοχές Πρεσπών και Κορεστίων από Οθωμανικές επιθέσεις. Προσπαθώντας όμως να φυλάξουν τα στενά της Βϊγλας, άφησαν εκτεθειμένα τα Κορέστια, όπου εισέβαλε Τουρκικό απόσπασμα από το νότο και προκάλεσε σημαντικές καταστροφές σε πολλά χωριά και ιδιαίτερα στο Ζέλοβο (Αντάρτικο). Πολλά γυναικόπαιδα αναγκάστηκαν τότε, να καταφύγουν στα βουνά. Οι Κώτας και Σπύρος Παρασκευαΐδης με τους άντρες τους, αλλά και με το Σίμο Ιωαννίδη προσπάθησαν να καταλάβουν την Πόπλη (Λευκώνας) όπου έδρευε Οθωμανικός λόχος, αλλά χωρίς αποτέλεσμα. Στη συνέχεια στρατοπέδευσαν στον Άγιο Γερμανό. Στις 25 Ιουλίου του 1902 σημειώθηκε σφοδρή μάχη στο Στέρκοβο (Πλατύ) ανάμεσα στα Ελληνικά σώματα των οπλαρχηγών Κώτα, Σπύρου Παρασκευαΐδη και Σίμου Ιωαννίδη με ένα Τουρκικό τάγμα. Μετά από πολύωρη μάχη οι Έλληνες μαχητές έτρεψαν τους Οθωμανούς σε φυγή έχοντάς τους προξενήσει σοβαρές απώλειες. Στη μάχη αυτή έχασε τη ζωή του και ο οπλαρχηγός Σπύρος Παρασκευαΐδης.
Παραπομπές
Κατηγορία:Μακεδονομάχοι Κατηγορία:Ήρωες της Ελλάδας
Αγγλικό πρωτάθλημα ποδοσφαίρου ανδρών 1988-1989
Το Αγγλικό πρωτάθλημα ποδοσφαίρου ανδρών 1988-89 είναι η 90η σεζόν της Φούτμπολ Λιγκ.
Καμία ευρωπαϊκή πιστοποίηση δεν πραγματοποιήθηκε λόγω της καταστροφής του σταδίου Χέιζελ.
Φιρστ Ντιβίσιον
Ένας αγώνας τίτλου ο οποίος δεν είχε παιχτεί μέχρι τις 26 Μαΐου - έξι ημέρες μετά τον τελικό του κυπέλλου Αγγλίας - καθώς η περίοδος του πρωταθλήματος επεκτάθηκε μετά την καταστροφή του Χίλσμπορο στις 15 Απριλίου, που έχασαν τη ζωή τους 96 φίλοι της Λίβερπουλ. Η Λίβερπουλ χρειαζόταν μόνο μια ισοπαλία εντός έδρας για να κατακτήσει τον τίτλο και να κάνει το νταμπλ. Ακόμα και η ήττα με 1 γκολ της έφτανε! Οι κανονιέρηδες από την άλλη πλευρά, έπρεπε να κερδίσουν με τουλάχιστον δύο γκολ για να πάρουν τον τίτλο, και αυτό ακριβώς έγινε. Ένα γκολ στις καθυστερήσεις από τον Μίχαελ Τόμας τερμάτισε την 18ετή αναμονή της Άρσεναλ για να είναι και πάλι πρωταθλήτρια Αγγλίας, γράφοντας το τελικό 0-2.
Παραπομπές
Κατηγορία:Πρέμιερ Λιγκ
2040 Σαλόνζ
Ο Σαλόνζ (Chalonge) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1974 από τον Ελβετό αστρονόμο Πάουλ Βιλτ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Γάλλου αστρονόμου και αστροφυσικού Ντανιέλ Σαλόνζ.
Εξωτερικοί σύνδεσμοι
Σαλονζ
Σαλεχάρντ
To Σαλεχάρντ (Салеха́рд) είναι μια ρωσική πόλη και το διοικητικό κέντρο του Αυτόνομου θύλακα των Γιαμάλων Νένετς. Διασχίζει τον Αρκτικός Κύκλο,με τα κύρια τμήματα να είναι περίπου 1 χιλιόμετρο νότια ενώ υπάρχουν και διάσπαρτα προάστια που εκτείνονται προς τα βόρεια του κύκλου. Με την Ρωσική απογραφή του 2010, το Σαλεχάρντ είχε πληθυσμό 42,544 και με εκτιμήσεις του 2017 είχε 48,507. Ιδρύθηκε το 1595, ενώ αναγνωρίστηκε από την Ρωσική κυβέρνηση το 1938. Επιπλέον στην πόλη υπάρχουν τα κεντρικά γραφεία της αεροπορικής εταιρίας Yamal Airlines.
Παραπομπές
Κατηγορία:Πόλεις της Ρωσίας Κατηγορία:Ασιατικές πόλεις της Ρωσίας
Μελεάγρου Χάραξ
Ο Μελεάγρου Χάραξ ή Μελεάγρον (σημαίνει «το οχυρό του Μελέαγρου» ) ήταν ελληνιστικό φρούριο στις όχθες του ποταμού Αφρίν (αρχ. Οινοπάρας, παραπόταμος του Ορόντη), κοντά στην Αντιόχεια. Πιθανότατα πρόκειται για σελευκιδικό κτίσμα προς τιμήν κάποιου Μελεάγρου (το όνομα απαντά σε βασιλείς της αρχαίας Μακεδονίας, αλλά και στον αρχαίο ήρωα από την Καλυδώνα). Το φρούριο αυτό έγινε γνωστό από τη μάχη που διεξήχθη ανάμεσα στον ηγεμόνα της πτολεμαϊκής Αιγύπτου, Πτολεμαίο ΣΤ΄ Φιλομήτορα και τους Σελευκίδες υπό τον Αλέξανδρο Α΄ Βάλα. Το γεγονός αυτό το αναφέρει ο Στράβων στο έργο του Γεωγραφικά:
Η θέση του ελληνιστικού αυτού οχυρού είναι στο σημερινό Gündüzlü στα σύνορα Συρίας - Τουρκίας.
Παραπομπές
Κατηγορία:Αρχαίες πόλεις της Συρίας
Ιωάννης Γ΄ της Κλέβης
O Ιωάννης Γ΄ ο φιλειρηνικός, Johann ΙΙΙ. der Friedfertige (10 Νοεμβρίου 1490 - 6 Φεβρουαρίου 1538/39) από τον Οίκο του Λα Μαρκ ήταν δούκας της Κλέβης & κόμης του Λα Μαρκ (1521-39).
Βιογραφία
Η σύζυγός του ήταν δούκισσα του Γύλιχ-Μπεργκ και κυρία του Ράβενσμπεργκ. Ο Ιωάννης Γ΄ το 1521 έγινε κυβερνήτης των ηνωμένων δουκάτων Γύλιχ & Μπεργκ και το 1528 έγινε κύριος του Ράβενσμπεργκ.
Κατά τη διάρκεια της Προτεσταντικής Μεταρρύθμισης ο Ιωάννης Γ΄ εκπροσώπησε μια μέση στάση, μεταξύ των δύο ομολογιών πίστης· δεν έγιναν Λουθηρανοί όλοι οι πρίγκιπες της Γερμανίας. Στην Αυλή της Κλέβης ο Έρασμος είχε πραγματική επιρροή: πολλοί άνδρες του Ιωάννη Γ΄ ήταν φίλοι και ακόλουθοι του ευρυμαθέστατου Ολλανδού λογίου και θεολόγου. Όταν ο δούκας αποφάσισε να γράψει έναν κατάλογο κανονισμών για την Εκκλησία, ο Έρασμος ήταν ο πρώτος, που ο Ιωάννης Γ΄ πήγε προσωπικά για συμβουλή και έγκριση.
Ο δούκας είχε ένα αίσθημα ισορροπίας και αυτό φάνηκε όταν πάντρεψε την πρώτη κόρη του Σίβυλλα με τον Ιωάννη Φρειδερίκο Α΄, εκλέκτορα της Σαξονίας, ο οποίος έπειτα ηγήθηκε της Σμαλκαλδικής Ένωσης των Λουθηρανών πριγκίπων έναντι του Καθολικού Καρόλου Ε΄ της Γερμανίας. Ήταν φιλελεύθερος, σοβαρός στη σκέψη, με θεολογική κλίση και βαθιά Ερασμικός. Η δεύτερη κόρη του Άννα έγινε η τέταρτη σύζυγος του Ερρίκου Η΄ της Αγγλίας.
Οικογένεια
Νυμφεύτηκε το 1509 τη Μαρία του Γύλιχ, κόρη και κληρονόμο του Γουλιέλμου Δ΄, δούκα του Γύλιχ-Μπεργκ & κόμη του Ράβενσμπεργκ και είχε τέκνα:
Παραπομπές
Κατηγορία:Οίκος του Λα Μαρκ
Ταμπού
Ο όρος ταμπού προέρχεται από τις γλώσσες της Πολυνησίας (λ.χ. Τόνγκα ή Φίτζι) και σημαίνει «απαγορευμένος».
Στην πρωταρχική του έννοια, αφορά πρωτόγονους πολιτισμούς, και σημαίνει το πρόσωπο ή το αντικείμενο που απαγορεύεται να πλησιάσει, να αγγίξει, να κατονομάσει ή να χρησιμοποιήσει κανείς, επειδή θεωρείται ιερό ή μιαρό. Το ταμπού θεωρείται μιαρό και ακάθαρτο, προξενώντας κακό σ' όποιον έρθει σε επαφή μ' αυτό. Έτσι, κατά συνέπεια, ταμπού σε μια γενικότερη σημασία είναι κάτι το απαγορευμένο με έννοια μαγική και δεισιδαιμονική.
Σημερινή έννοια
Με ευρύτερη έννοια, ο όρος χρησιμοποιείται σήμερα για να δηλώσει οτιδήποτε απαγορευμένο, κυρίως οτιδήποτε αντιμετωπίζεται από την κοινωνία ως μη υπάρχον, για λόγους ηθικής ή κοινωνικών προκαταλήψεων. Συνεκδοχικά, αναφέρεται σε κάθε περιορισμό που επιβάλλει η κοινωνική ηθική, δηλαδή κάθε κοινωνική προκατάληψη. Η λέξη ταμπού χρησιμοποιείται επίσης για οτιδήποτε το τέλειο, που με κανένα τρόπο, δεν δέχεται αμφισβήτηση ή τροποποίηση.
Εξωτερικοί σύνδεσμοι
Κατηγορία:Κοινωνική ανθρωπολογία Κατηγορία:Ψυχαναλυτική ορολογία
Μία Χαμ
Η Μία Χαμ (Mariel Margaret "Mia" Hamm-Garciaparra, 17 Μαρτίου 1972) είναι Αμερικανίδα ποδοσφαιρίστρια. Θεωρούμενη ως μία από τις κορυφαίες όλων των εποχών, ψηφίστηκε καλύτερη παίκτρια του 20ού αιώνα από την IFFHS. Είναι μία από τις δύο μόνο ποδοσφαιρίστριες που συμπεριλήφθηκαν στη λίστα FIFA 100.
Βιογραφικά στοιχεία
Γεννήθηκε στις 17 Μαρτίου 1972 στην Σέλμα της Αλαμπάμα στις Ηνωμένες Πολιτείες. Ξεκίνησε να παίζει ποδόσφαιρο το 1989 στο πανεπιστήμιο της Νορθ Καρολίνα. Έχει κατακτήσει με την Εθνική ομάδα των Η.Π.Α. δυο χρυσά Ολυμπιακά μετάλλια 1996 και το 2004, ένα ασημένιο το 2000 και τρία Παγκόσμια πρωταθλήματα το 1991, 1999, και το 2003. Έπαιζε στην θέση του επιθετικού και έχει με την εθνική ομάδα των Η.Π.Α. 176 συμμετοχές και έχει σημειώσει 158 γκολ. Έχει επίσης πανεπιστημιακά πρωταθλήματα ΗΠΑ το 1989, το 1990, το 1992 και το 1993, και ένα επαγγελματικό πρωτάθλημα το 2003 με τους Ουάσιγκτον Φρίντομς. Έχει αναδειχθεί από την FIFA δύο φορές καλύτερη παίκτρια του κόσμου (2001 και 2002). Σταμάτησε το ποδόσφαιρο το 2006 λόγω εγκυμοσύνης. Το 2007 μπήκε στο Ηall of Fame. Κατοικεί στο Λος Άντζελες.
Εξωτερικοί σύνδεσμοι
Κατηγορία:Αμερικανοί Ολυμπιονίκες Κατηγορία:Αμερικανίδες ποδοσφαιρίστριες (ΗΠΑ) Κατηγορία:Επιθετικοί ποδοσφαιριστές Κατηγορία:FIFA 100 Κατηγορία:Νικητές του Παίκτη της Χρονιάς της FIFA
Κατάλογος διπλωματικών αποστολών της Κύπρου
Η Κύπρος έχει πολλές πρεσβείες και προξενεία στους:
Κατηγορία:Διπλωματία διπλωματικων αποστολων της κυπρου
Νικολάε Αλεξάντρου
Ο Νικολάε Αλεξάντρου (Nicolae Alexandru) ήταν πρίγκηπας της Βλαχίας από το 1352 έως και τον Νοέμβριο του 1364. Ήταν γιος του Βασάραβα Α΄ και της Ντοάμνα Μαργαρίτας.
Στην αρχή συγκυβέρνησε μαζί με τον πατέρα του Βασάραβα. Το 1359 ίδρυσε την μητρόπολη της Βλαχίας ενώ αντιμετώπισε τις πιέσεις του Βασιλείου της Ουγγαρίας για να γίνει υποτελής του. Έδωσε επίσης προνόμια στους Σάξονες εμπόρους, επιτρέποντάς τους να περνούν από το πριγκιπάτο χωρίς πληρωμή φόρων. Πέθανε στις 16 Νοεμβρίου 1364.
Εξωτερικοί σύνδεσμοι
Κατηγορία:Ηγεμόνες της Βλαχίας Κατηγορία:Οίκος των Βασάραβα
Βερόνα
Η Βερόνα (Verona) είναι πόλη της βόρειας Ιταλίας, έδρα της της ομώνυμης επαρχίας της περιφέρειας του Βένετο. Βρίσκεται στις όχθες του ποταμού Αδίγη (στα ιταλ. Adige, Άντιτζε). Έχει περίπου 265.000 κατοίκους, είναι ο δεύτερος μεγαλύτερος αστικός δήμος του Βένετο και ο τρίτος μεγαλύτερος στη βορειοανατολική Ιταλία. Η μητροπολιτική περιοχή της Βερόνας καλύπτει μια έκταση 1.426 τετραγωνικών χιλιομέτρων, με πληθυσμό 714.274 κατοίκους. Είναι ένας από τους κύριους τουριστικούς προορισμούς στον ιταλικό Βορρά, χάρη στην καλλιτεχνική κληρονομιά της, τις ετήσιες εκθέσεις, τις παραστάσεις λυρικού θεάτρου στην περίφημη Αρένα (Arena di Verona), το αρχαίο αμφιθέατρο που χτίστηκε από τους Ρωμαίους.
Τρία από τα έργα του Σαίξπηρ διαδραματίζονται στη Βερόνα: Ρωμαίος και Ιουλιέτα, Οι δύο κύριοι της Βερόνα, και Το ημέρωμα της στρίγγλας. Η πόλη έχει βραβευθεί ως Μνημείο Παγκόσμιας Πολιτιστικής Κληρονομιάς από την UNESCO, λόγω της αστικής δομής και της αρχιτεκτονικής της.
Ετυμολογία
Η ετυμολογία του ονόματος "Verona" είναι άγνωστη. Μπορεί να προέρχεται από το "Vera", ίσως το όνομα ενός Ετρούσκου, ή μπορεί να είναι γαλατικής καταγωγής. Μπορεί να είναι το όνομα μιας ρωμαϊκής οικογένειας ή να προέρχεται από το λατινικό "ver", που σημαίνει "άνοιξη". Όμως, σύμφωνα με ένα μύθο, ο θρυλικός ιδρυτής της πόλης, ο γαλατικός οπλαρχηγός "Brenno", ονόμασε το νέο κατοικημένο κέντρο "Vae Roma", δηλαδή «καταραμένη Ρώμη», που στη συνέχεια, στο πέρασμα των αιώνων, έγινε Βερόνα.
Μια άλλη θεωρία είναι ότι είναι συνδεδεμένο με το ποτάμι. "Vera" ήταν ένα όνομα του ποταμού Adige πριν από την υιοθέτηση του τωρινού ονόματος. Όπως και σε πολλές παρόμοιες περιπτώσεις στην Ευρώπη, το όνομα της πόλης σχηματίζεται με την προσθήκη της κατάληξης -ona που σημαίνει οικισμός πάνω.
Η πόλη ήταν μερικές φορές γνωστή στην αρχαιότητα ως "Welsch-Bern" στα γερμανικά.
Ρωμαϊκή εποχή
Οι ακριβείς λεπτομέρειες της πρώιμης ιστορίας της Βερόνας παραμένουν ένα μυστήριο. Μια θεωρία είναι ότι ήταν μια πόλη των Ευγενών, οι οποίοι υποχρεώθηκαν να την παραδώσουν στους Κενομάνους (550 π.Χ.). Με την κατάκτηση της Κοιλάδας του Πάδου, το έδαφος της Βερόνας πέρασε στην Ρωμαϊκή αυτοκρατορία (περίπου το 300 π.Χ.). Η Βερόνα έγινε Ρωμαϊκή αποικία το 89 π.Χ., και στη συνέχεια Ισοπολίτιδα πόλη (49 π.Χ.) όταν οι πολίτες της παραδόθηκαν στη Ρωμαϊκή φυλή Πουμπλικία.
Η πόλη έγινε σημαντική επειδή ήταν στη διασταύρωση πολλών δρόμων, ο Στιλίχωνας νίκησε στην Βερόνα τον Αλάριχο και τους Βησιγότθους (403). Όταν η Βερόνα κατακτήθηκε από τους Οστρογότθους (489) ξεκίνησε η Γοτθική κυριαρχία της Ιταλίας, υπήρχε η φήμη ότι ο Θεοδώριχος ο Μέγας είχε χτίσει ένα παλάτι εκεί. Παρέμεινε υπό την κυριαρχία των Γότθων σε όλο το Γοτθικό Πόλεμο (535-552), εκτός από μια μέρα το 541, όταν ο βυζαντινός αξιωματούχος Αρτάβαζος έκανε μια είσοδο. Οι λιποταξίες που έλαβαν χώρα μεταξύ των Βυζαντινών στρατηγών σχετικά με τη λεία, κατέστησαν δυνατό στους Γότθους να ανακτήσουν την κατοχή της πόλης. Το 552 οι Βαλεριάνοι μάταια προσπάθησαν να εισέλθουν στην πόλη, αλλά ήταν μόνο όταν ήταν τελείως πεπεισμένοι ότι οι Γότθοι την παρέδωσαν.
Φράγκοι
Το 569 κατακτήθηκε από τον Αλβοΐνο, βασιλιά των Λομβαρδών, η Βερόνα ήταν για το βασίλειο του η δεύτερη πιο σημαντική πόλη. Ο Αλβοΐνος δολοφονήθηκε από τη σύζυγό του (572), οι δούκες του Τρεβίζο συχνά διέμεναν εκεί. Στη Βερόνα ο Ανταλγκίσους, γιος του Δεσιδέριου έκανε την τελευταία απελπισμένη αντίσταση του απέναντι στους Φράγκους (774), ο Καρλομάγνος είχε καταστρέψει το βασίλειο των Λομβαρδών. Η Βερόνα ήταν τότε η συνήθης κατοικία των βασιλέων της Ιταλίας, και η κυβέρνηση της πόλης έγινε κληρονομική στην οικογένεια του κόμη Μίλο, τους κόμητες του Σαν Βονιφάτσιο, την περίοδο (880 - 951) ήταν η κατοικία των δύο βασιλέων Βερεγγάριων. Ο Όθων Α΄ της Αγίας Ρωμαϊκής Αυτοκρατορίας μετέτρεψε την Βερόνα σε "Μαρκιονία" και την παραχώρησε στο Δουκάτο της Βαυαρίας.
Όταν ο Ετζελίνο Γ΄ ντα Ρομάνο εξελέγη "Ποντεστά" (1226) μετετρεψε το αξίωμα του σε κληρονομικό, προκάλεσε τη σφαγή 11.000 Παντοβάνων στην πεδιάδα της Βερόνας (1257). Με το θάνατό του το Μεγάλο Συμβούλιο εξέλεξε ως "Ποντεστά" τον Μαστίνο Α΄ ντελλα Σκάλα και μετέτρεψε τη Βερόνα σε μια κληρονομική κατοχή της οικογένειας Ντελλα Σκάλλα, αν και άφησε στους αστούς ένα μερίδιο στην κυβέρνηση. Αφού απέτυχε να επανεκλεγεί "Ποντεστά" (1262), πραγματοποίησε ένα πραξικόπημα, και αναγορεύθηκε αρχηγός του λαού, με την εντολή των κοινόχρηστων στρατευμάτων. Με μεγάλη εσωτερική διχόνοια πέτυχε να ανακτήσει το αξίωμα στο οποίο ανατέθηκε η λειτουργία επιβεβαίωσης του "Ποντεστά" με τον τίτλο του "Καπετάνιου". Ο Μαστίνο Α΄ ντελλα Σκάλα σκοτώθηκε από την φατρία των ευγενών (1277).
Οικογένεια Ντελλα Σκάλα
Τον Μαστίνο Α΄ διαδέχθηκε ως "Καπετάνιος" ο αδελφός του Αλμπέρτο Α΄ ντελλα Σκάλα (1277–1302), ξέσπασε πόλεμος με τους κόμητες του Σαν Βονιφάτσιο που είχαν την στήριξη του Οίκου των Έστε, από τους τρεις γιους του Βαρθολομαίο, Αλβοΐνο Α΄ και Κανγκράντε Α΄ κυβέρνησε μόνο ο τελευταίος (1308). Ο Κανγκράντε Α΄ ντελλα Σκάλα ήταν σκληρός πολεμιστής, δίκαιος και προστάτης των γραμμάτων και των τεχνών, ήταν προστάτης του Δάντη, του Πετράρχη και του Τζόττο. Επέκτεινε σημαντικά τα εδάφη του με πόλεμο ή με προδοσία, κατέλαβε την Πάντοβα (1328), το Τρεβίζο (1308) και την Βιτσέντζα. Την εποχή που ξέσπασε η Μαύρη πανώλη η πόλη είχε περίπου 40.000 κατοίκους.
Τον Κανγκράντε Α΄ διαδέχθηκαν ο Μαστίνο Β΄ ντελλα Σκάλα (1329–1351) και ο Αλμπέρτο Β΄ ντελλα Σκάλα ανιψιοί του Κανγκράντε σαν γιοι του Αλβοΐνου Α΄. Ο Μαστίνο Β΄ συνέχισε την επεκτατική πολιτική του θείου του, κατέκτησε την Μπρέσια και επεκτάθηκε μέχρι τον Πάδο καταλαμβάνοντας την Πάρμα (1335) και την Λούκκα (1339), έγινε ο πλουσιότερος πρίγκιπας στην Ευρώπη μετά τον βασιλιά της Γαλλίας. Η Φλωρεντία, η Βενετία, ο Οίκος των Βισκόντι και η Οικογένεια Έστε δημιούργησαν γρήγορα μία ισχυρή συμμαχία εναντίον του (1337) και οι ντελλα Σκάλλα περιορίστηκαν στην Βερόνα και την Βισένζα. Η κόρη του Μαστίνο Β΄ Ρετζίνα-Βεατρίκη ντελλα Σκάλα παντρεύτηκε τον Μπερναμπό Βισκόντι. Ο νεαρός γιος του Μαστίνο Β΄ Κανγκράντε Β΄ (1351–1359) ήταν αυταρχικός, τυραννικός και βίαιος, οι υπήκοοι του εξεγέρθηκαν, κάλεσαν το Βρανδεμβούργο και τον συνέλαβαν, τον δολοφόνησε ο αδελφός του Κανσινιόριο ντελλα Σκάλα που τον διαδέχθηκε (1359 - 1375). Ο Κανσινιόριο πλούτισε την Βερόνα με πολλά ανάκτορα, υδραγωγεία και πόλεις, δημιούργησε και το κρατικό θησαυροφυλάκιο, λίγο πριν τον θάνατο του δολοφόνησε και τον άλλο του αδελφό Πάολο Αλμποΐνο για να τον διαδεχτούν οι νόθοι γιοι του Αντόνιο Α΄ και Βαρθολομαίος. Ο Αντόνιο Α΄ ντελλα Σκάλα συνέχισε τις αδελφοκτονίες θανατώνοντας τον αδελφό του Βαρθολομαίο (1381), οι κάτοικοι εξεγέρθηκαν την εποχή που κήρυξε τον πόλεμο στην Βερόνα ο Τζαν Γκαλεάτσο Βισκόντι του Μιλάνου και τον έστειλαν εξορία. Το Μιλάνο κατέλαβε την Βερόνα και η βασιλεία των ντελλα Σκάλα τερματίστηκε, έμεινε η ανάμνηση τους μόνο στα μνημεία.
Δημοκρατία της Βενετίας
Ακολούθησε η "μάχη του Καστανιάνο" (1387) ανάμεσα στον Τζιοβάνι Ορντελάφφι για την Βερόνα και τον Τζον Χόκγουντ για την Πάντοβα που ήταν ο νικητής. Ο γιος του Αντόνιο Α΄ Φραντσέσκο προσπάθησε να ανακαταλάβει την Βερόνα αλλά απέτυχε (1390). Ο γιος του Κανγκράντε Β΄ Γουλιέλμος κατάφερε με την βοήθεια του λαού να διώξει τους Μιλανέζους και να ανακαταλάβει την πόλη αλλά πέθανε σε δέκα μέρες (1304), την Βερόνα κατέλαβε στην συνέχεια η Δημοκρατία της Βενετίας. Η Οικογένεια ντελλα Σκάλα ζούσε από τότε στην αυτοκρατορική αυλή, έκανε πολλές ακόμα αποτυχημένες προσπάθειες να ανακτήσει την Βερόνα με την βοήθεια του λαού. Ο Μαξιμιλιανός Α΄ της Αγίας Ρωμαϊκής Αυτοκρατορίας κατέλαβε την Βερόνα την περίοδο 1508 - 1517. Οι θανατηφόρες επιδημίες πανόλης που ακολούθησαν την περίοδο 1629 - 1633 θέρισαν τον πληθυσμό της πόλης, την διετία 1630 - 1631 θανατώθηκαν περίπου 33.000 άνθρωποι το 60% του πληθυσμού, ήταν η πιο θανατηφόρα επιδημία όλων των εποχών.
Αυστριακή κατοχή
Ο Ναπολέων Α΄ κατέλαβε την Βερόνα και διέλυσε την Δημοκρατία της Βενετίας (1797) αλλά την Δευτέρα του Πάσχα ο πληθυσμός της πόλης εξεγέρθηκε και έδιωξε τους Γάλλους. Ακολούθησε τον Οκτώβριο του 1797 η Συνθήκη του Κάμπο Φόρμιο με την οποία η Βερόνα έγινε επαρχία της Αυστρίας, οι Αυστριακοί ανέλαβαν την εξουσία στην πόλη (18 Ιανουαρίου 1798). Με την "Συνθήκη της Μπρατισλάβα" (1805) ο Μέγας Ναπολέων έγινε ξανά κύριος της Βερόνα αλλά μετά την οριστική ήττα του οι Αυστριακοί ανακατέλαβαν την πόλη και την ενσωμάτωσαν στο Βασίλειο της Λομβαρδοβενετίας (1814). Η Ιερά Συμμαχία πραγματοποίησε το Συνέδριο της Βερόνας (20 Οκτωβρίου 1822) σε μια σειρά από συσκέψεις που ακολούθησαν μετά το Συνέδριο της Βιέννης (1814 - 1815) με στόχο να εφαρμόσουν την Ευρωπαϊκή Συμφωνία. Μετά τον Πόλεμο των Έξι Βδομάδων (1866) η Βερόνα μαζί με όλη την υπόλοιπη επαρχία του Βένετο συμμετείχαν στην Ιταλική ενοποίηση.
Β΄ Παγκόσμιος Πόλεμος
Η άνοδος του Φασισμού ήταν άλλο ένα σκοτεινό κεφάλαιο στην ιστορία της Βερόνα, το Κοινοβούλιο πέρασε μία σειρά από αντι-Σημιτικούς νόμους (1938), όταν επιτέθηκε η Ναζιστική Γερμανία (1943) δημιουργήθηκαν στρατόπεδα συγκέντρωσης. Οι Γερμανοί χρησιμοποίησαν ένα Αυστριακό κάστρο για να βασανίσουν τους Συμμάχους, τους Εβραίους και τους αντί-φασίστες, η Βερόνα ανήκε στην Ιταλική Κοινωνική Δημοκρατία.
Κλίμα
Η Βερόνα έχει καθαρά ηπειρωτικό κλίμα κάτι που χαρακτηρίζει τις εσωτερικές πεδιάδες της Βενετίας με θερμά καλοκαίρι και παγωμένους χειμώνες παρά το γεγονός ότι στην περιοχή βρίσκεται η Λίμνη Γκάρντα που μετριάζει τα φαινόμενα. Η περιοχή περιέχει υψηλά ποσοστά υγρασίας και η ομίχλη είναι έντονη ειδικά τους χειμερινούς μήνες τις πρωινές ώρες, τα φαινόμενα έχουν ελαττωθεί τα τελευταία χρόνια.
Νινγκσιά
Διοικητικές περιοχές
Η Νινγκσιά διαιρείται σε 5 νομούς (όλοι πόλεις νομαρχιακού επιπέδου).
Εξωτερικοί σύνδεσμοι
Κατηγορία:Αυτόνομες περιοχές της Λαϊκής Δημοκρατίας της Κίνας
Βερόνα
Δημογραφικά στοιχεία
Το 2009, υπήρχαν 265.368 κάτοικοι στη Βερόνα, που βρίσκεται στην επαρχία της Βερόνας, στο Βένετο, εκ των οποίων το 47,6% ήταν άνδρες και το 52,4% ήταν γυναίκες. Οι ανήλικοι (παιδιά ηλικίας 0-17 ετών) ανήλθαν στο 16,05% του πληθυσμού σε σύγκριση με τους συνταξιούχους που αριθμούν το 22.36%. Αυτό μπορεί να συγκριθεί με τον ιταλικό μέσο όρο που είναι 18,06% (οι ανήλικοι) και 19.94% (οι συνταξιούχοι). Η μέση ηλικία των κατοίκων της Βερόνας είναι 43 σε σύγκριση με τον ιταλικό μέσο όρο που είναι 42. Στα πέντε χρόνια μεταξύ του 2002 και του 2007, ο πληθυσμός της Βερόνας αυξήθηκε κατά 3,05%, ενώ η Ιταλία στο σύνολό της αυξήθηκε κατά 3,85%. Το τρέχον ποσοστό γεννήσεων της Βερόνας είναι 9,24 γεννήσεις ανά 1.000 κατοίκους σε σύγκριση με τον ιταλικό μέσο όρο που είναι 9,45 γεννήσεις.
Από το 2009, το 87% του πληθυσμού ήταν Ιταλοί. Η μεγαλύτερη ομάδα μεταναστών προέρχεται από άλλα ευρωπαϊκά έθνη (το μεγαλύτερο ποσοστό προέρχεται από τη Ρουμανία): 3.60%, από τη Νότια Ασία: 2,03%, και την υποσαχάρια Αφρική 1,50%. Η πόλη είναι κυρίως Ρωμαιοκαθολική, αλλά λόγω της μετανάστευσης έχει πλέον μερικούς Ορθόδοξους Χριστιανούς και Μουσουλμάνους.
Το σπίτι της Ιουλιέτας
Η Βερόνα είναι μια από τις μαγικότερες πόλεις της Ιταλίας, στην περιοχή της Βενετίας, χτισμένη στις όχθες του ποταμού Adige και δίπλα στην λίμνη Garde. μικρογραφία|Πιάτσα Ντέλε Έρμπε (Piazza delle Erbe), 14ος αιώνας Πρόκειται για μια από τις αρχαιότερες πόλεις της Ιταλίας και χτίστηκε τον 1ο αιώνα π.Χ. Διατήρησε έναν μεγάλο αριθμό αρχαιοτήτων αλλά και από την μεσαιωνική εποχή και την Αναγέννηση. Η αρχιτεκτονική της, η οποία μαρτυρά 2.000 χρόνια ιστορίας, την τοποθέτηση στην Παγκόσμια Κληρονομιά της UNESCO.
Η Βερόνα θεωρείται η πόλη του Σέξπηρ, εκεί όπου παίχτηκε το δράμα του Ρομέο και της Ιουλιέττας.
Σήμερα διατηρείται στη θέση του το σπίτι της Ιουλιέτας το οποίο επισκέπτονται κάθε χρόνο εκατομμύρια επισκέπτες. Στο εσωτερικό του σπιτιού βρίσκονται αντικείμενα και έπιπλα από τον 16ο και 17ο αιώνα, καθώς και τοιχογραφίες που αφηγούνται τον μοιραίο έρωτα των εραστών της Βερόνα.
Οι ερωτευμένοι όλου του κόσμου ανεβαίνουν στο μπαλκόνι της Ιουλιέττας για να φιληθούν και να φωτογραφηθούν ή φωτογραφίζονται δίπλα στο άγαλμα της Ιουλιέτας που βρίσκεται στον κήπο. Τα Ερωτευμένα ζευγάρια από κάθε γωνιά του πλανήτη, φτάνουν στο σπίτι της Ιουλιέτας για να «κλειδώσουν» μ΄αυτό τον συμβολικό τρόπο τον έρωτά τους σε μια κλειδωνιά στα κάγκελα γράφοντας τα ονόματά τους. Ο τοίχος του σπιτιού είναι γεμάτος από ερωτικά σημειώματα ή επιστολές που καρφιτσώνουν εκεί οι ερωτευμένοι. Σύμφωνα με τον θρύλο, οι γυναίκες πρέπει να αγγίζουν το δεξί στήθος της ηρωίδας για να τους φέρει ευτυχία, αιώνια αγάπη και γονιμότητα. Το άγαλμα επίσης φέρνει ευτυχία και στους εργένηδες που αναζητούν τον έρωτα.
Σημειώματα, καρδούλες, μηνύματα, κλειδαριές, που κρύβουν ξεχωριστές ιστορίες αγάπης. Μα πάνω απ΄ όλα κρύβουν ευχές για αιώνιο έρωτα. Σαν αυτόν του Ρωμαίου και της Ιουλιέτας.
Εξωτερικοί σύνδεσμοι
Κατηγορία:Δήμοι της Επαρχίας της Βερόνας Κατηγορία:Μνημεία Παγκόσμιας Κληρονομιάς στην Ιταλία
Καλαί
thumb| Το Καλαί (γαλλ. Calais, ολλ. Kales) είναι πόλη στη Βόρεια Γαλλία και σημαντικό λιμάνι στη Μάγχη.
Το Καλαί είναι χτισμένο στη γαλλική ακτή της Μάγχης, μόλις 34 χιλιόμετρα νότια της αγγλικής ακτής. Το Καλαί είναι η μεγαλύτερη πόλη του διαμερίσματος Pas de Calais, αλλά όχι η πρωτεύουσά του. Αριθμεί 74.800 (υπολ.) κατοίκους.
Εξωτερικοί σύνδεσμοι
Κατηγορία:Πόλεις της Ω-ντε-Φρανς
Μέλανι Μαρτίνεζ
Η Μέλανι Αντέλ Μαρτίνεζ (Melanie Adele Martinez, 28 Απριλίου 1995) είναι Αμερικανίδα τραγουδίστρια, στιχουργός και μουσικός. Έγινε γνωστή, το 2012, όταν αποφάσισε να λάβει μέρος στο Show "The Voice". Αφού πήγε στην οντισιόν και ερμήνευσε το "Toxic" της Britney Spears, πέρασε στην ομάδα του Adam Levine (τραγουδιστή των Maroon 5) και κατάφερε τόσο να κάνει μια αξιόλογη πορεία όσο και να γίνει μια από τους πιο διάσημους εκτελεστές, οι οποίοι βγήκαν από το The Voice εκείνη τη χρονιά. Το 2014, κυκλοφόρησε το πρώτο της EP με τίτλο "Dollhouse" και περιείχε τέσσερα τραγούδια. Το "Carousel" ήταν το θεματικό τραγούδι του τρέιλερ για τη σειρά "American Horror Story".Το 2015 κυκλοφόρησε το ντεμπούτο άλμπουμ της "Cry Baby", το οποίο ήταν μεγάλη επιτυχία και κατάφερε να κάνει ντεμπούτο στο Billboard 200 στην έκτη θέση. Τα τραγούδια Sippy Cup, Mad Hatter, Mrs. Potato Head, Cry Baby, Pacify Her and Soap, τα οποία όλα βρίσκονταν στο άλμπουμ έχουν βραβευτεί με χρυσό δίσκο και τα τραγούδια, Dollhouse και Pity Party βραβεύτηκαν με πλατινένιο δίσκο.
Η τραγουδίστρια έχει ονομαστεί  Η Emo-Pop Βασίλισσα